এই দু’টো আইনের বাইরে বাংলাদেশের আর কোন আইনে গোলাম আজমের ১৯৭১ এর অপরাধ নিরূপন করা যাবে না, বা বিচার করা যাবে না। (কেন যাবে না সেটা অন্য প্রসঙ্গ)। আর এই দু’টো আইনের কোনটিতেই এমন কিছুই বলা নেই যা থেকে কেউ (ভুলভাবে) ধরে নিতে পারে যে সুপ্রীম কোর্টকেও এ ধরণের “আন্তর্জাতিক অপরাধ” নিরূপণের এখতিয়ার দেয়া হয়েছে! (এই “আন্তর্জাতিক অপরাধ” -গুলো হল: মানবতার বিরুদ্ধে অপরাধ, গণহত্যা, যুদ্ধাপরাধ, শান্তির বিরুদ্ধে অপরাধ ইত্যাদি)। এমন কোন বিধান যদি আপনি উল্লেখিত দু’টো আইনে (দালাল আইন, এবং আন্তর্জাতিক অপরাধ ট্রাইবুনালস আইন) পেয়ে থাকেন তাহলে এখানে উল্লেখ করার অনুরোধ থাকলো।